**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2016 M. LIEPOS 29 D. SPRENDIMO NR.** [**5TS-615**](http://10.103.1.4:49201/aktai/Default.aspx?Id=3&DocId=39858) **„DĖL LAZDIJŲ RAJONO SAVIVALDYBĖS ADMINISTRACIJOS STRUKTŪROS“ PAKEITIMO**

2019 m. kovo 25 d. Nr. 34-1666

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, Lietuvos Respublikos jaunimo politikos pagrindų įstatymo 3 straipsnio 3 dalimi, Lietuvos Respublikos vaiko teisių apsaugos pagrindų įstatymo 34 straipsnio 3 dalimi, Lietuvos Respublikos švietimo įstatymo 23 straipsnio 3 dalimi ir Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo, patvirtinto Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“, 1 punktu, 16 punktu bei atsižvelgdama į Lazdijų rajono savivaldybės mero 2019 m. kovo 14 d. potvarkį Nr. 7V-17 „Dėl Lazdijų rajono savivaldybės administracijos struktūros pakeitimo“, Lazdijų rajono savivaldybės mero 2019 m. kovo 25 d. potvarkį Nr. 7V-20 „Dėl Lazdijų rajono savivaldybės administracijos struktūros pakeitimo“, Lazdijų rajono savivaldybės administracijos direktoriaus 2019 m. kovo 14 d. įsakymą Nr. 10V-237 „Dėl Lazdijų rajono savivaldybės administracijos struktūros pakeitimo“ ir Lazdijų rajono savivaldybės administracijos direktoriaus 2019 m. kovo 25 d. įsakymą Nr. 10V-258 „Dėl Lazdijų rajono savivaldybės administracijos struktūros pakeitimo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2016 m. liepos 29 d. sprendimą Nr. [5TS-615](http://www.infolex.lt/lazdijai/Default.aspx?Id=3&DocId=8855) „Dėl Lazdijų rajono savivaldybės administracijos struktūros“:

1.1. papildyti 1.4.3 papunkčiu:

„1.4.3. Savivaldybės jaunimo reikalų koordinatorius;“;

1.2. papildyti 1.4.4 papunkčiu:

„1.4.4. Tarpinstitucinio bendradarbiavimo koordinatorius.“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2016 M. LIEPOS 29 D. SPRENDIMO NR. 5TS-615 „DĖL LAZDIJŲ RAJONO SAVIVALDYBĖS ADMINISTRACIJOS STRUKTŪROS PAKEITIMO“ PROJEKTO**

**AIŠKINAMASIS RAŠTAS**

2019-03-25

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2017 m. liepos 29 d. sprendimo Nr. 5TS-615 „Dėl Lazdijų rajono savivaldybės administracijos struktūros“ pakeitimo“ projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos švietimo įstatymu ir Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“, 1 punktu.

Šio projekto tikslas – pakeisti Lazdijų rajono savivaldybės administracijos struktūrą ir įsteigti į struktūrinius padalinius neįeinančių administracijos darbuotojų – savivaldybės jaunimo reikalų koordinatoriaus pareigybę bei tarpinstitucinio bendradarbiavimo koordinatoriaus pareigybę. Šiuo metu Lazdijų rajono savivaldybės administracijoje šios pareigybės priskirtos Švietimo, kultūros ir sporto skyriui.

Nuo 2019 m. sausio 1 d. įsigaliojo Jaunimo politikos pagrindų įstatymo pakeitimas, kuris įpareigoja savivaldybės jaunimo reikalų koordinatoriaus pareigybės aprašymą tvirtinti vadovaujantis socialinės apsaugos ir darbo ministro patvirtintinu tipiniu savivaldybės jaunimo reikalų koordinatoriaus pareigybės aprašymu. Minėtame tipiniame pareigybės aprašyme nustatyta, kad savivaldybės jaunimo reikalų koordinatoriaus pareigas einantis valstybės tarnautojas yra tiesiogiai pavaldus savivaldybės administracijos direktoriui. Dėl šios priežasties siūloma pakeisti Lazdijų rajono savivaldybės administracijos struktūrą ir įsteigti pareigybę, kurią einantis valstybės tarnautojas būtų tiesiogiai pavaldus administracijos direktoriui. Dėl savivaldybės jaunimo reikalų koordinatoriaus pavaldumo administracijos direktoriui yra gautas Vyriausybės atstovo teikimas.

Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo, patvirtinto Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“ 1 punktu, 16 punkte pateikta rekomendacija, kad tarpinstitucinio bendradarbiavimo koordinatorius būtų atskaitingas savivaldybės administracijos direktoriui. Ši rekomendacija įgyvendinama Lazdijų rajono savivaldybės administracijos iniciatyva.

Pakeisti struktūrą yra siūloma Lazdijų rajono savivaldybės administracijos direktoriaus siūlymu bei mero teikimu.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė